૧૯૧૧ની વાત. આર્જેન્ટીનાનો ઇક્વાર્ડો દ વેલફિઅર્નો કોઈને વિન્ચીનું પ્રસિદ્ધ પેઇન્ટિંગ ચોરવા માટે પૈસા આપે છે. તેને મૂળ ચિત્ર જોઈતું જ નહોતું. એ તો ચિત્ર ચોરાયું છે એવી હોહા થાય પછી એ એકથી વધારે નકલી ચિત્ર અસલી ચિત્ર કહીને ભૂતિયા બજારમાં વેચવા ઇચ્છતો હતો અને એ એવું કરી શકેલો. ૧૯૨૦. અમેરિકામાં એકના અનેક કરી આપવાની વાર્તાવાળી સ્કીમને ‘પોંશી/પોન્ઝી સ્કીમ’ શબ્દ કહે છે. એ નામના જનક ચાર્લ્સ પોંશીએ જાણ્યું કે પોસ્ટલ રિપ્લાય કૂપન બીજા દેશમાંથી ખરીદી અમેરિકામાં વેચવામાં ૫% નફો થાય છે. પરફેક્ટ બિઝનેસમેન દેખાતા આ ભાઈ અગાઉ ચીટરો દ્વારા કરાયેલી સ્કીમની કોપી કરીને રોકાણકર્તાઓને આકર્ષે છે. અંતે રોકાણકર્તાઓને ૨૦ મિલિયન ડૉલર્સમાં નવડાવે છે. ચાર્લ્સ પોંશી પર મૂવિ પણ બનેલું.